Številka: 35409-61/2024-2570-4

Datum: 20. 5. 2024

Ministrstvo za okolje, podnebje in energijo izdaja na podlagi četrtega odstavka 128. člena Zakona o urejanju prostora (Uradni list RS, št. 199/21 – ZureP-3, 18/23 – ZDU-1O, 78/23 – ZUNPEOVE in 95/23 – ZIUOPZP) v povezavi s 101a. členom Zakona o ohranjanju narave (Uradni list RS, št. 96/04-ZON-UPB2, 61/06 – ZDru-1, 8/10 – ZSKZ-B, 46/14, 21/18 – ZNOrg, 31/18, 82/20, 3/22 – ZDeb, 105/22 – ZZNŠPP in 18/23 – ZDU-1O) o obveznosti izvedbe celovite presoje vplivov na okolje za Občinski podrobni prostorski načrt za del EUP PŽ-4 v občini Rače-Fram, pripravljavcu plana, Občini Rače-Fram, Grajski trg 14, 2327 Rače-Fram, naslednje

MNENJE

1. V postopku priprave Občinskega podrobnega prostorskega načrta za del EUP PŽ-4 v občini Rače-Fram je treba izvesti celovito presojo vplivov na okolje.
2. V tem postopku ni bilo stroškov.

Obrazložitev

Pripravljavec plana, Občina Rače-Fram, Grajski trg 14, 2327 Rače-Fram, je preko pooblaščenca, OS ARHITEKTURA, Katarina Šauperl, s.p., Linhartova 11 a, 2000 Maribor, na Ministrstvo za okolje, podnebje in energijo (v nadaljnjem besedilu ministrstvo) posredoval vlogo, št. 02/2022-15, z dne 17. 4. 2024, prejeto 19. 4. 2024, za mnenje po 128. členu Zakona o urejanju prostora (ZUreP-3) o obveznosti izvedbe celovite presoje vplivov na okolje za Občinski podrobni prostorski načrt za del EUP PŽ-4 v občini Rače-Fram (v nadaljnjem besedilu OPPN).

Na poziv ministrstva je vlogo dopolnil dne 15. 5. 2024.

Vlogi in njeni dopolnitvi je bilo priloženo naslednje gradivo:

- Strokovne podlage za pripravo Občinskega podrobnega prostorskega načrta za del enote urejanja prostora PŽ-4 (OS ARHITEKTURA, Katarina Šauperl, s.p., št. projekta: 14/2022, oktober 2022);

- Sklep o začetku priprave občinskega podrobnega prostorskega načrta za del enote urejanja prostora PŽ-4 v občini Rače-Fram (Medobčinski uradni vestnik, št. 22, z dne 14. 11. 2022);

- Pooblastilo, št. 350/7-2022, z dne 15. 11. 2022;

- mnenje Zavoda RS za varstvo narave, št. 3563-0255/2022-4, z dne 18. 10. 2022;

- mnenje Ministrstva za kulturo, št. 35012-234/2022-3340-4, z dne 9. 1. 2023;

- mnenje Zavoda za gozdove Slovenije, št. 350-53/2022-2, z dne 12. 12. 2022;

- mnenje Ministrstva za kmetijstvo, gozdarstvo in prehrano s področja gozdarstva, št. 3401-61/2006/17, z dne 21. 2. 2023,

- mnenje Zavoda za ribištvo Slovenije, št. 4201-1/2012-3, z dne 19. 12. 2022;

- mnenje Ministrstva za kmetijstvo, gozdarstvo in prehrano s področja kmetijstva, št. 3504-158/2022/2, z dne 7. 12. 2022;

- mnenje Ministrstva za zdravje s prilogo št. 2940-09/1649-22/NP-4099152, z dne 14. 12. 2022;

- mnenje Direkcije RS za vode, št. 35020-172/2022-3, z dne 15. 2. 2023.

Po 128. členu Zakona o urejanju prostora (Uradni list RS, št. 199/21 – ZureP-3, 18/23 – ZDU-1O, 78/23 – ZUNPEOVE in 95/23 – ZIUOPZP; v nadaljnjem besedilu ZUreP-3), občina v postopku priprave OPPN prosi ministrstvo, pristojno za celovito presojo vplivov na okolje, za mnenje o obveznosti izvedbe celovite presoje vplivov na okolje, če presodi, da se z OPPN načrtuje prostorske ureditve, ki niso bile celovito presojane že pri pripravi OPN, in gre za take ureditve, ki bi bile poseg v okolje, za katerega je treba izvesti presojo vplivov na okolje, v skladu s predpisi, ki urejajo varstvo okolja, ali za ureditve, za katere je zahtevana presoja sprejemljivosti na varovana območja, ali za ureditve, ki bi lahko pomembneje vplivale na okolje. Skladno s petim odstavkom 128. člena ZUreP-3, ministrstvo, pristojno za celovito presojo vplivov na okolje, v 30 dneh po prejetju zaprosila, obvesti občino o obveznosti izvedbe celovite presoje vplivov na okolje.

Ministrstvo je gradivo preučilo in ugotovilo, da se z OPPN ureja območje zemljišč s parcelnimi št. 1371/26, 1371/27,1371/, 1378/9, 1371/131368/3 in 1368/4, k.o. Ješenca, ki skupaj merijo pribl. 3.136 m2. Območje leži v naselju Požeg in meji na obstoječo pozidavo, na jugovzhodni strani pa na odsek avtoceste E 57 med Framom in Slovensko Bistrico. Na območju je predvidena gradnja 3 stanovanjskih stavb in poslovnega objekta s pripadajočo gospodarsko javno infrastrukturo ter parkirnimi površinami in zunanjimi ureditvami. Dostop do območja je predviden po obstoječi cesti.

Na podlagi predloženega gradiva ministrstvo ocenjuje, da se z OPPN ne načrtujejo posegi, za katere je treba izvesti presojo vplivov na okolje v skladu z 89. členom Zakona o varstvu okolje (Uradni list RS, št. 44/22, 18/23 – ZDU-1O in 78/23 – ZUNPEOVE; v nadaljevanju ZVO-2).

Pripravljavec plana je predložil mnenje Zavoda RS za varstvo narave (v nadaljevanju ZRSVN), št. 3563-0255/2022-4, z dne 18. 10. 2022. ZRSVN je v mnenju ugotovil, da OPPN in območje njegovega daljinskega vpliva ležita izven posebnega varstvenega območja (območja Natura 2000) in zavarovanega območja. ZRSVN zato meni, da za OPPN ni treba izvesti presoje sprejemljivosti na varovana območja narave, kot to določa 101. a člen Zakona o ohranjanju narave (Uradni list RS, št. 96/04-ZON-UPB2, 61/06 – ZDru-1, 8/10 – ZSKZ-B, 46/14, 21/18 – ZNOrg, 31/18, 82/20, 3/22 – ZDeb, 105/22 – ZZNŠPP in 18/23 – ZDU-1O; v nadaljevanju ZON).

Ministrstvo se strinja z ugotovitvami iz mnenja ZRSVN in meni, da za OPPN ni treba izvesti presoje sprejemljivosti na varovana območja narave.

Ministrstvo je v postopku preučilo tudi obstoj drugih okoljskih razlogov za uvedbo celovite presoje vplivov na okolje in v skladu s 3. členom Uredbe o merilih za ocenjevanje verjetnosti pomembnejših vplivov izvedbe plana, programa, načrta ali drugega splošnega akta in njegovih sprememb na okolje v postopku celovite presoje vplivov na okolje (Uradni list RS, št. 9/09; v nadaljnjem besedilu Uredba o merilih) prejelo mnenje Ministrstva za zdravje, ki je posredovalo mnenje Nacionalnega inštituta za zdravje, okolje in hrano (v nadaljevanju NLZOH), Ministrstva za kulturo, Ministrstva za kmetijstvo, gozdarstvo in prehrano s področja kmetijstva in s področja gozdarstva, Zavoda za gozdove Slovenije, Zavoda za ribištvo Slovenije in mnenje Direkcije RS za vode.

Ministrstvo je po pregledu gradiva in mnenj, na podlagi meril iz 2. člena Uredbe o merilih, ki se nanašajo na značilnosti plana, značilnosti vplivov ter pomen in ranljivost območij, ki bodo verjetno prizadeta, ugotovilo naslednje:

- Z OPPN se načrtuje gradnja stanovanjskih stavb in poslovnega objekta s pripadajočo gospodarsko javno infrastrukturo in ureditvami odprtih površin.

- Območje je namenjeno površinam podeželskega naselja (SK), namenska raba prostora se ne spreminja.

- Na podlagi javno dostopnih podatkov (vir: ARSO, Atlas okolja) OPPN leži na robu ekološko pomembnega območja Pohorje (ID 41200), določenega z Uredbo o ekološko pomembnih območjih (Uradni list RS, št. 48/04, 33/13, 99/13, 47/18). Območje je pretežno že pozidano, zato ministrstvo ocenjuje, da pomembnejših vplivov na to območje ni pričakovati.

- Na podlagi javno dostopnih podatkov (vir: Ministrstvo za kulturo, GisKD pregledovalnik) OPPN ne sega na območje enot registrirane kulturne dediščine, kar je v mnenju, št. 35012-234/2022-3340-4, z dne 9. 1. 2023, ugotovilo tudi Ministrstvo za kulturo. Skladno z navedenim vplivov na kulturno dediščino ni pričakovati.

- OPPN ne posega na območja kmetijskih zemljišč in gozdov, kar sta v mnenjih ugotovila tudi Ministrstvo za kmetijstvo, gozdarstvo in prehrano s področja gozdarstva (št. 3401-61/2006/17, z dne 21. 2. 2023) in s področja kmetijstva (št. 3504-158/2022/2, z dne 7. 12. 2022) ter Zavod za gozdove Slovenije (št. 350-53/2022-2, z dne 12. 12. 2022), zato vplivov na ta območja ne bo.

- Na podlagi javno dostopnih podatkov (vir: Direkcija RS za vode, Atlas voda) območje OPPN ni poplavno ogroženo. OPPN sega na erozijsko ogroženo območje in širše vodovarstveno območje z oznako VVO III, ki ga določa Uredba o vodovarstvenem območju za vodno telo vodonosnikov Ruš, Vrbanskega platoja, Limbuške dobrave in Dravskega polja (Uradni list RS, št. 24/07, 32/11, 22/13, 79/15 in 182/20; v nadaljnjem besedilu Uredba o VVO). Navedene ugotovitve je v mnenju, št. 35020-172/2022-3, z dne 15. 2. 2023 podala tudi Direkcija RS za vode. Uredba o VVO ne prepoveduje posegov in dejavnosti, načrtovanih z OPPN, določa pa pogoje in ukrepe za varstvo pred onesnaženjem podzemne vode, prav tako je za gradnjo na erozijsko ogroženih območjih v skladu s področnimi predpisi, v fazi priprave projektne dokumentacije, zahtevana izdelava geološkega poročila. Direkcija RS za vode meni, da izvedba OPPN ne bo pomembneje vplivala na upravljanje z vodami, upoštevanje zakonodaje pa bo preverjala v nadaljnjem postopku načrtovanja.

- Na podlagi predloženega gradiva se na območju OPPN ne načrtujejo posegi in dejavnosti, ki bi lahko povzročili pomembne vplive na zdravje ljudi, vendar območje meji na avtocesto E 57 Fram – Slovenska Bistrica, ki je glavni vir hrupa na obravnavanem območju. To je v mnenju, št. 2940-09/1649-22/NP-4099152, z dne 14. 12. 2022, ugotovil tudi NLZOH, s katerim soglaša Ministrstvo za zdravje. NLZOH je v mnenju navedel, da del OPPN sega v območje, kjer so presežene mejne vrednosti kazalcev hrupa na območju III. stopnje varstva pred hrupom za linijske vire hrupa v nočnem času (vir ARSO, Atlas okolja). Skladno z navedenim NLZOH meni, da je za OPPN z vidika varovanja zdravja ljudi treba izvesti celovito presojo vplivov na okolje.

Ministrstvo se strinja z ugotovitvami iz prejetih mnenj ter na podlagi gradiva, javno dostopnih podatkov in meril iz 2. člena Uredbe o merilih meni, da obstaja verjetnost pomembnejših vplivov na zdravje ljudi. Navedeno izhaja tudi iz predložene dokumentacije, saj je v poglavju 2.2. »Izvleček iz prostorskih sestavin planskih aktov občine« navedeno, da mora biti v fazi priprave OPPN, pred pripravo osnutka, izdelana študija hrupne obremenitve, iz katere morajo biti razvidni protihrupni ukrepi. Ukrepe in ugotovitve študije je treba vključiti v okoljsko poročilo.

V skladu z zgoraj navedenim je ministrstvo ugotovilo, da je za OPPN treba izvesti celovito presojo vplivov na okolje po določilih 128. člena ZUreP-3. Presoje sprejemljivosti vplivov izvedbe plana na varovana območja narave po 101. členu ZON ni treba izvesti.

Pripravila:

Mojca Lenardič dr. Tanja Pucelj Vidović

Podsekretarka Vodja Sektorja za okoljske presoje

Vročiti (elektronsko):

- Občina Rače-Fram, info@race-fram.si

V vednost (elektronsko):

- OS ARHITEKTURA, Katarina Šauperl, s.p., katarina@osarhitektura.si

- Zavod RS za varstvo narave, OE Maribor, zrsvn.oemb@zrsvn.si

- Ministrstvo za zdravje, Direktorat za javno zdravje, gp.mz@gov.si

- Ministrstvo za kulturo, Direktorat za kulturno dediščino, gp.mk@gov.si

- Direkcija RS za vode, Sektor območja Drave, gp.drsv-mb@gov.si

- Zavod za gozdove Slovenije, OE Maribor, oemaribor@zgs.si

- Zavod za ribištvo Slovenije, info@zzrs.si

- Ministrstvo za kmetijstvo, gozdarstvo in prehrano, Direktorat za kmetijstvo, gp.mkgp@gov.si

- Ministrstvo za kmetijstvo, gozdarstvo in prehrano, Direktorat za gozdarstvo in lovstvo, gp.mkgp@gov.si